**Handlingsplan for NTNU Vitenskapsmuseet 2016**

Strategiske tiltak

**1. FORSKNING OG KUNNSKAPSUTVIKLING**

F.1.1. Vitenskapsmuseet skal utvikle og teste bruken av digital feltmetodikk (geofysikk, GIS, fotogrammetri og prospektering under vann) i arkeologiske undersøkelser, og videreutvikle verktøyene gjennom forvaltningspraksisen. Tiltaket måles mot målsetningen «SAK skal delta i minst ett eksternfinansiert forskningsprosjekt innen tematikkene geofysikk og fotogrammetri».

*Ansvarlig: Seksjonsleder SAK, faggruppekoordinator for ytre forvaltning.*

F.1.2. Nasjonallaboratoriene sikres ressurser slik at kapasiteten på prepareringen når en årlig prøvegjennomstrømming på mer enn 1000 prøver med ukjent alder i 2016. Alle ledd i dateringsvirksomheten fra bestilling og mottak av prøver til rapportering og fakturering kvalitetsutvikles.

*Ansvarlig: Seksjonsleder ND.*

F.1.3. Gjennom nyopprettet stilling i NTNU toppforskning, "Onsager fellowship", vil Vitenskapsmuseet styrke og utvikle forskningen innenfor biologisk mangfold og bygge opp tverrfaglige nettverk. Dette skal resultere i flere søknader om prosjektmidler nasjonalt og internasjonalt.

*Ansvarlig: Seksjonsleder SN, Mike Martin.*

F.1.4. Vitenskapsmuseet skal videreutvikle kompetanse og infrastruktur for bruk av Next Generation Sequencing (NGS)-metodikk til forskning innenfor museets fagområder, inkludert prosjekter basert på vitenskapelige samlinger, ancient DNA, miljø-DNA og strekkoding (NorBOL og EBAI). Det skal igangsettes prosjekter/forprosjekter som kan lede til nettverksbygging og søknader til Norges forskningsråd og EU.

*Ansvarlig: Torbjørn Ekrem, Hans K. Stenøien.*

F.1.5. Vitenskapsmuseet skal styrke forskning på biologisk mangfold og økosystemtjenester knyttet til NTNU Bærekraft, Eksperter i team landsby og CeBES gjennom fire pilotprosjekter.

*Ansvarlig: Gunnar Austrheim, Anders G. Finstad.*

F.1.6.Vitenskapsmuseet skal sette i gang det tverrfaglige forskningsprosjektet "Trondheim gjennom 1000 år", inklusive innsamling av materiale fra dagens Trondheimsbefolkning, og genomiske og proteomiske analyser av arkeologisk materiale.

*Ansvarlig: Hans K. Stenøien, Axel Christophersen.*

F.1.7. Det etableres et forskerforum ved NTNU Vitenskapsmuseet, med mål om å øke kvalitet, relevans og tverrfaglighet på museets søknader om forskningsmidler. Forumet skal gjennomføre arbeidsmøter knyttet opp mot eksisterende og kommende utlysninger av forskningsmidler nasjonalt og internasjonalt, sikre at museets fagområder utnyttes optimalt i søknadsprosessene og ta initiativ til å invitere inn relevante eksterne fagmiljø.

*Ansvarlig: Birgitte Skar, Eiliv Larsen.*

F.1.8. Vitenskapsmuseet avsetter strategiske midler for å støtte utvikling av prosjektsøknader på initiativ fra ansatte ved museet. Prosjektleders kompetanse/potensial, temaets relevans for NTNU og Vitenskapsmuseet, prosjektets bidrag til internasjonalisering og samarbeidspartneres kvalitet skal vektlegges. Initiativene evalueres av nedsatt komite.

*Ansvarlig: Forsknings- og samlingssjef.*

ND 1.9. Forskning og infrastruktur ved Nasjonallaboratoriene for datering videreutvikles gjennom anskaffelse av utstyr til preparering og datering av beinmateriale.

*Ansvarlig: Seksjonsleder.*

SAK 1.10. SAK skal gjennom bemanning og fordeling av oppgaver sikre at forskningstid oppfyller SAKs forskningsstrategi, øker publiseringen og utvikler gode prosjektsøknader. *Ansvarlig: Seksjonsleder.*

SAK 1.11. Styrke SAKs forskere gjennom ARKFORSK ved å; kjøre skrivekurs, kurs i akademisk engelsk, samt avholde en felles publiseringsuke; få en økt kvalitetssikring og -styring i forskningssøknader; og skape et levende forum i tematiske seminarrekker med interne og eksterne bidrag.

*Ansvarlig: Seksjonsleder.*

SAK 1.12. Det skal gjennomfører en revisjon av faglig program for forvaltningen i 2016.

*Ansvarlig: Seksjonsleder, faggruppekoordinator for ytre forvaltning.*

**2. KUNNSKAPSDELING OG FORSKNINGSKOMMUNIKASJON**

F.2.1. 100 års markeringen for det første samiske landsmøtet i Trondheim 1917 skal markeres med en utstilling som åpner i februar 2017.

*Ansvarlig: Formidlingssjef.*

F.2.2. Norges Bank er 200 år i 2016, dette markeres med en utstilling som åpner i juni 2016.

*Ansvarlige: Formidlingssjef, numismatiker.*

F.2.3. Vitenskapsmuseet skal lage en langsiktig overordnet plan for utstillingsvirksomheten, med en tydelig publikumsorientert tilnærming.

*Ansvarlig: Formidlingssjef.*

F.2.4. Vitenskapsmuseet skal lansere første versjon av "samlinger på nett" (collections online) for de kulturhistoriske og arkeologiske samlingene, som ledd i oppfyllelse av Tingenes tale og digital innholdsstrategi. Målet er økt synlighet og inntjening, flere internasjonale forskingssamarbeid og styrket posisjon som nasjonalt ledende innenfor digital tilgjengeliggjøring.

*Ansvarlig: Kommunikasjonsleder.*

F.2.5. Vitenskapsmuseet skal lage utstilling om ulovlig import.

*Ansvarlig: Formidlingssjef.*

F.2.6. Vitenskapsmuseet skal vise utstillingen «Polarnatt».

*Ansvarlig: Formidlingssjef.*

F.2.7. Vitenskapsmuseet skal utvikle et læringsopplegg for mellomtrinnet (5.-7. trinn) om betydningen av pollinering, og presentere dette i fire byer i form av en «rullende utstilling».

*Ansvarlig: Museumsdirektør.*

F.2.8. Vitenskapsmuseet skal arrangere «NTNU kveld», et allmennrettet formidlingstiltak, hvor det i løpet av 2016 presenteres 6-8 tema knyttet til forskere og forskningsgrupper ved NTNU.

*Ansvarlig: Formidlingssjef.*

SAK 2.9. SAK skal arbeide strategisk og aktivt med sin publikumsformidling, både gjennom norark.no, SPOR eller tilsvarende, basert på resultat av utredning/evalueringhøsten 2015.

*Ansvarlig: Seksjonsleder.*

SN 2.10. SN skal utarbeide en plan for digital profilering av seksjonens virksomhetsområde som skal rette seg mot publikum, oppdragsgivere og studenter.

*Ansvarlige: Tove Eivindsen, Renate Bardal.*

**3. VITENSKAPELIGE SAMLINGER**

F.3.1. Vitenskapsmuseet skal utarbeide en samlingsplan som omfatter strategi for innsamling/tilvekst, bærekraftig samlingsforvaltning, digital dokumentasjon og avhending.

*Ansvarlig: Forsknings- og samlingssjef.*

F.3.2. Vitenskapsmuseet skal utbedre magasinsituasjonen i sine bygg, gjennomføre tiltak for oppgradering av midlertidige magasin, sikre tilbakeføring av de Screinerske samlinger, overføre ferdig digitaliserte deler av Topografisk arkiv og funnkort fra byutgravinger fra museet til Dora, sette inn kompaktreoler i Herbariet, og flytte Geologisamlingen til eksternt magasin.

*Ansvarlig: Forsknings- og samlingssjef, administrasjonssjef.*

F.3.3. Innsatsplan for redning og evakuering av de vitenskapelige samlingene skal ferdigstilles i 2016. Nødvendig utstyr kjøpes inn og det gjennomføres en evakueringsøvelse.

*Ansvarlig: Administrasjonssjef, sikringskoordinator.*

F.3.4. Vitenskapsmuseet skal avklare videre drift eller avvikling av Kongsvoll fjellhage og forskningsstasjon på Dovrefjell. Det gjennomføres en SWOT-analyse for videre drift av Kongsvoll fjellhage og biologisk stasjon med nyetablering på Hjerkinn og avvikling av museets aktivitet på Dovrefjell som alternativ.

*Ansvarlige: Tommy Prestø, forsknings- og samlingssjef.*

F.3.5. Vitenskapsmuseet skal sikre, dokumentere og tilgjengeliggjøre forskningsdata gjennom å:

• tilstrebe en optimal infrastruktur,

• dokumentere egne samlings- og forskningsdata gjennom metadata-standarder

• utarbeide en plan for tilgjengeliggjøring og sikring av egne data.

*Ansvarlige: Anders G. Finstad, Roger Alterskjær.*

SAK 3.6. SAK skal ferdigstille samarbeidsavtalen med Saemien Sijte.

*Ansvarlige: Seksjonsleder, faggruppekoordinatorer for samling og ytre forvaltning.*

SAK 3.7. SAK skal utarbeide retningslinjer for lagring av digital feltdokumentasjon. *Ansvarlige: Faggruppekoordinatorer ytre forvaltning og samling, GIS-ansvarlig og fotograf.*

**4. UNDERVISNING OG REKRUTTERING**

F.4.1. Vitenskapsmuseet skal i samarbeid med Naturhistorisk museum, Universitetsmuseet i Bergen og Tromsø museum reetablere og drifte Forskerskolen i biosystematikk (ForBio). SN skal utvikle nettverk og etablere samarbeid med "Transmitting Sciences" i Spania.

*Ansvarlige: Hans K. Stenøien. Maria Capa.*

ND 4.2. Nasjonallaboratoriene skal integreres bedre i arkeologiundervisningen gjennom forelesninger for førsteårs studenter.

*Ansvarlig: Seksjonsleder ND, faggruppekoordinator for undervisning.*

SAK 4.3. SAK skal sikre implementering av ny struktur og emneportefølje i NTNUs arkeologistudie i samarbeid med Institutt for historiske studier. En grunntanke i omleggingen er å kalibrere studiet bedre mot samfunnets behov. Dette fordrer tettere internt samarbeid mellom undervisning, samlinger, forvaltning, forskning og formidling på SAK.

*Ansvarlig: Faggruppekoordinator for undervisning.*

SAK 4.4. SAK må sikre nødvendig vitenskapelig kompetanse i stillinger knyttet til undervisning som ved naturlig avgang må erstattes.

*Ansvarlige: Seksjonsleder, faggruppekoordinator for undervisning.*

SAK 4.5. SAK skal utvikle et samarbeid med fagområdene kunsthistorie og eldre språk knyttet til forskning, undervisning og formidling.

*Ansvarlig: Faggruppekoordinatorer for samling og undervisning*.

SN 4.6. SN skal delta i NTNUs nye prosjekt «Universitetsskolene». Aktuelle tiltak er mini vandreutstillinger og nettbaserte foredrag/undervisningsvideoer rettet mot elever på ungdoms- og/eller videregående skole.

*Ansvarlige: Hans K. Stenøien og Per Gustav Thingstad.*

**5. MEDARBEIDER OG ORGANISASJON**

F.5.1. Vitenskapsmuseet skal utarbeide strategiplan for 2017-2021.

*Ansvarlig: Museumsdirektør.*

F.5.2. Vitenskapsmuseet skal ivareta og sikre rekruttering og kompetanse innenfor geofysikk.

*Ansvarlig: Seksjonsleder SAK.*

F.5.3. Vitenskapsmuseet skal gjennomføre NTNUs kurs i lederkommunikasjon i endringsprosesser for ledergruppen og kontorsjefer, og utarbeide plan for ledersynlighet.

*Ansvarlig: Kommunikasjonsleder.*

F.5.4. Vitenskapsmuseet skal utarbeide en serviceerklæring for administrative tjenester.

*Ansvarlig; Administrasjonssjef, forsknings- og samlingssjef.*

F.5.5. Vitenskapsmuseet skal gjennomføre en studietur for alle medarbeidere til Danmark, der også arbeid med ny strategiplan er tema.

*Ansvarlig; Museumsdirektøren.*

F.5.6. Det skal gjennomføres en øvelse for den lokale beredskapsledelse og en evakueringsøvelse fra utstillingsarealene ved NTNU Vitenskapsmuseet i 2016.

*Ansvarlig: Administrasjonssjef, sikringskoordinator.*

ADM 5.7. Museumsadministrasjonen skal sikre at rekrutteringsprosessen av teknisk- administrative stillinger til Vitenskapsmuseet i gjennomsnitt ikke skal overstige 75 dager fra kunngjøring til utsendelse av tilbudsbrev. Det skal arrangeres kurs i tilsetting bl.a. for rådgivende gruppe for å profesjonalisere ansettelsesprosessen.

*Ansvarlig; Gruppeleder HR.*

SAK 5.8. SAK skal jf. funksjonsanalysen gjennomføre en utredning knyttet til bruk av midlertidig tilsatte, med spesielt vekt på ytre forvaltning.

*Ansvarlige: Seksjonsleder.*

SN 5.9. SN skal arbeide for økt miljøbevissthet og gjenbruk i vår virksomhet. Ringve botaniske hage skal redusere bruk av miljøskadelig torv og få økt ressursutnyttelse gjennom målrettet kompostering.

*Ansvarlig: Daglig leder Ringve botaniske hage.*

**6. ØKONOMI OG INFRASTRUKTUR**

F.6.1. Vitenskapsmuseet skal arbeide for å få fullfinansiert forvaltningsvirksomheten innenfor kulturminnevernet.

*Ansvarlig: Museumsdirektør.*

F. 6.2. SAK skal sammen med museumsadministrasjonen utvikle nødvendige rutiner og verktøy for å gi god prosjektstyring, økonomisk oversikt og et strategisk beslutningsgrunnlag for konservering og ytre forvaltning.

*Ansvarlige: Seksjonsledelsen, administrasjonssjef.*

SAK 6.3. SAK skal sikre bedre koordinering med Institutt for historiske studier når det gjelder administrasjon og ressursforvaltning i undervisningen.

*Ansvarlige: Faggruppekoordinator for undervisning, kontorsjef, administrasjonssjef.*

SN 6.4. Faggruppene ved SN skal utvikle en handlingsplan for BOA-virksomheten med konkrete mål for å styrke ressurssituasjon og øke det økonomiske handlingsrommet.

*Ansvarlige: Anders G. Finstad, Hans K. Stenøien.*